— У перспектыўнасці распачатай справы няма аніякіх сумненняў, — зазначае спецыяліст па маркетынгу ДУП “Мядзельскае ПМС” Сяргей Казакевіч. — Яйкі насамрэч добрыя, іх высокую якасць першымі пацвердзілі супрацоўнікі нашага ж прадпрыемства. Пры гэтым распачынаем, як бачыце, з С-2, але з часам абавязкова выйдзем на СО. Яшчэ трэба адзначыць, што наша прадукцыя экалагічна чыстая — у рацыёне курэй аніякіх штучных кармоў. Ды і што тут крывіць душой маркетолага: яйкі — рэч штодзённага ўжытку, таму на што, як не на іх, ставіць такія высокія стаўкі!